**Și dacă (Lui Eminescu)**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şi dacă lacrimi nu mai seacă,

Durerea nu mai vrea să treacă,

E ca iubirea-n timp să-ţi spună:

Ești cânt ce-n veșnicii răsună!

Şi dac-un vânt cu dor mă-mbie,

Plecat hai-hui de sub robie,

E că în mine cresc şi flori,

Să le culegi pe toate-n zori.

Şi dacă luna pe furiş priveşte

A inimii nespusă poveste…

E semn că ar trebui să numeri

Atingerile stelelor pe umeri.

Şi dacă nu te pot uita

Şi arde-n mine foc de stea,

E ca iubirea mea să-ţi scrie:

Sunt înger, vis şi poezie...